Source: http://inatsisit.gl/Lov?rid=%7B33033456-25EB-4B0D-8220-EF270144B502%7D&sc_lang=kl-GL
Timestamp: 2019-11-19 20:40:08+00:00
Document Index: 2601174

Matched Legal Cases: ['§ 2', '§ 2', '§ 27', '§ 27', '§ 27', '§ 27']

Atuisartunut pisisartunullu siunnersuisoqatigiit, tuniniaasarneq, nalunaaqutsersuisarneq, akit aamma atuisartunut pisisartunullu maalaaruteqartarfittut ataatsimiititaliat pillugit Inatsisartut inatsisaata allanngortinneqarneranik Inatsisartut inatsissaat nr. 4, 21. maj 2002-imeersoq (Ilaasortalersugaaneq aamma Atuisartunut Pisisartunullu Maalaaruteqartarfittut Ataatsimiititaliap allattoqarfeqarnerata allanngortinneqarnera) Atuussimasoq (Historisk)
Atuisartunut pisisartunullu siunnersuisartoqatigiit, tuniniaasarneq, nalunaaqutsersuisarneq, akit aamma atuisartunut pisisartunullu maalaaruteqartarfittut ataatsimiititaliat pillugit inatsisartut inatsisaanni nr. 10, 13. november 1986-imeersumi, ilaatigut inatsisartut inatsisaatigut nr. 1, 28. februar 1994-imeersukkut kingusinnerpaamillu inatsisartut inatsisaatigut nr. 13, 12. november 2001-imeersukkut allanngortinneqartumi, makku allannguutigitinneqassapput:
1. § 2, imm. 1 ima oqaasertaqassaaq:
"Inatsisip matuma nakkutigineqarnera Atuisartunut Pisisartunullu Siunnersuisoqatigiinnit aamma Naalakkersuisunit imaluunnit taamaaliornissamut Naalakkersuisut piginnaatitaannit isumagineqarpoq."
2. § 2, imm. 4, oqaaseqatigiit aappaat ima oqaasertaqassapput:
"Taamatuttaaq pisinnaavoq inatsimmi matumani § 27, imm. 9 naapertorlugu kapitali 9-p nakkutigineqarneranik isumaginnittuusoq."
3. § 27, imm. 1 ima oqaasertaqassaaq:
"Atuisartunut Pisisartunullu Maalaaruteqartarfittut Ataatsimiititaliaq qulingiluanik ilaasortaqarpoq ima toqqarneqartunik:
1) ilaasortat sisamat Atuisartunut Pisisartunullu Siunnersuisoqatigiit ilaasortamik taakkuluunniit sinniisussaasa akornanni toqqakkat,
2) ilaasortaq ataaseq toqqarneqassaaq Arbejdsgiverorganisationen for Handel, Service og Transportehvervene i Grønland, HST-imit,
3) ilaasortaq ataaseq toqqarneqassaaq Sulisitsisut Peqatigiiffiannit, GA,
4) ilaasortaq ataaseq toqqarneqassaaq Kalaallit Nunaanni Brugseninit, KNB,
5) ilaasortaq ataaseq toqqarneqassaaq Pisiffik A/S-imit aamma KNI Pilersuisoq A/S-imit ataatsimoorullugu aamma
6) ilaasortaq ataaseq, inatsisilerituujusussaq, naalakkersuisoqarfimmit akisussaasumit toqqarneqassaaq."
4. § 27, imm. 2 ima oqaasertaqassaaq:
"Imm. 2. Naalakkersuisunit toqqagaalluni ilaasortaq Atuisartunut Pisisartunullu Maalaruteqartarfittut Ataatsimiititaliami siulittaasuussaaq."
5. § 27-mi imm. 9-tut ilanngunneqassaaq:
"Imm. 9. Atuisartunut Pisisartunullu Maalaaruteqartarfittut Ataatsimiititaliap allattoqarfeqarnera Atuisartut Pisisartullu Siunnersuisoqatigiinnit isumagineqassaaq."
Inatsisartut inatsisaat ulloq 1. juni 2002-miit atuutilerpoq.
ltl_nr_4-2002_bemaerk_grl
ltl_nr_4-2002_betaenk_grl